Rankingliste - Poengberegning

Lage en ny rankingliste

Logg inn på brikkesys.no, og velg menyvalg Rankinglister

Først må det lages en rankingliste der flere løp kan legges inn trykk knappen Add øverst.

Fyll inn navn på Rankingkarusellen og velg pointscript linearpoeng.php

Dersom det skal være jaktstart med fellesstart bak kan verdier for dette fylles ut i sekunder. Dette kan eventuelt gjøres senere.

Dersom det ønkses beregning av poeng med desimaler sett antallet desimaler i feltet for “poeng desimaler bak kommna”. Dersom det ønskes avrunding til heltall settes 0.

Trykk Lagre knappen nederst

Nå vises listen over alle rankinglister som ligger i systemet (også fra andre klubber). Dersom du har gjort det riktig vil den nye rankinglisten vises på det nederste punktet.

Legge inn løp i rankinglisten

Arrangere minst 1 løp og laste opp resultater til brikkesys.no

Du er nå på menyvalg Rankinglister. Og ved siden av din rankingliste trykk på Rediger.

Trykk på det grønne plus symbolet øverst ved siden av teksten ”(0) Løp i rankingliste”

I rullegardinen løp velg løpet som du har lastet opp. Dette vil nå typisk finnes nederst i rullegardinen ettersom listen er sortert på dato.

Ved shortname fylles inn f.eks “Løp1” eller annet hensiktsmessig kortnavn. Dette kortnavnet vil vises øverst som kollonneoverskrift for løpet i den totale rankingoversikten.

param1 fylles ut med antall sekunder bak vinner som skal utgjøre 1 poeng.

param2 fylles ut med ønsket poengsum for vinneren i klassen.

Trykk Lagre knappen. Da vil poeng for alle løperne i løpet beregnes og det vil nå være en link til rankingoversikten på toppen av resultatlisten for løpet.

Gjenta denne prosedyren for hvert løp i rankinglista.

Unntak fra regelen - Manuell tildeling av poeng

Ofte skal eksempelvis arrangører ha egen poengsum eller alle i klassen for nybegynnere. Dette gjøres manuelt på følgende måte.

Åpne brikkesys på pc'n som løpet ble arrangert på.

Hvis alle i en klasse skal gis manuell poengsum sorter på denne klassen ved å klikke kolonneheadingen.

Velg alle løpere som skal gis poengsum.

Trykk høyreklikk med musa og velg funksjonen “Sett poeng”. Fyll inn poengsum og trykk OK

For å oppdatere de manuelle poengsummene til rankinglisten på nett. Trykk menyvalg Resultater → Laste opp resultater til brikkesys.no